অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
নকিয়া ৬
নকিয়া ৬ হচ্ছে ফিনল্যান্ডের এইচএমডি গ্লোবাল এর একটি নতুন মধ্য পরিসীমার অ্যানড্রয়েড স্মার্টফোন। নকিয়া ব্র্যান্ড নামে ফোন তৈরি করছে ফিনল্যান্ডের এইচএমডি গ্লোবাল। প্রতিষ্ঠানটি সম্প্রতি অ্যানড্রয়েডচালিত প্রথম স্মার্টফোনের ঘোষণা দেয়।
নতুন এই ফোনের নাম ‘নকিয়া সিক্স’। এটি চলবে অ্যানড্রয়েড ৭.০ বা নোগাট অপারেটিং সিস্টেমে। এটি বর্তমানে শুধুমাত্র চীনে মুক্তি পেয়েছে। এটি মাইক্রোসফট থেকে এর অধিগ্রহণের পর নকিয়ার ডিভাইস বিভাগের প্রথম স্মার্টফোন।